I sine argumenter for republikken sætter hun den fremadskridende middelklasses værdisæt mod det, hun ser som amoralsk adfærd fra aristokratiet.<ref>Sapiro, 83; Kelly, 94-95; Todd, 164.</ref> Influeret af [[oplysningstiden]]s tænkere troede hun på fremskridtet og hånede Burke for at støtte sig til tradition og sædvane. Hun argumenterede for rationalitet og gjorde opmærksom på, at Burkes system ville føre til en fortsættelse af slaveriet, da det var en tradition.<ref>Wollstonecraft, ''Vindications'', 44.</ref> Hun beskriver et idyllisk liv på landet, hvor hver familie har en gård, der sørger for hvad den har brug for. Wollstonecraft sætter sit [[utopi]]ske billede af samfundet – tegnet med, hvad hun siger, er virkelige følelser – op mod Burkes forlorne følelser.<ref>Jones, "Political tradition", 44-46; Sapiro, 216.</ref>
Filosofi Litteratur Historie